
                 Bucureşti, 5.05.2014

                 Pl x-360/2013
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul comun asupra propunerii legislative pentru modificarea şi completarea Legii camerelor de comerţ din România nr.335/2007, trimisă spre dezbatere, în fond, Comisiei juridice, de disciplină şi imunităţi şi Comisiei pentru industrii şi servicii, cu adresa nr. Pl -x 360 din 7 octombrie 2013 şi înregistrată cu nr. 4c-11/1108 din 8 octombrie 2013, respectiv nr.4c-3/402 din 08 octombrie 2013.
                  În raport de obiectul şi conţinutul său, iniţiativa legislativă face parte din categoria legilor ordinare.

	VICEPREŞEDINTE,
Nicolae – Ciprian NICA

	PREŞEDINTE,

Iulian Iancu

RAPORT  COMUN
asupra propunerii legislative pentru modificarea şi completarea
 Legii camerelor de comerţ din România nr.335/2007
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru industrii şi servicii, cu adresa nr. Pl -x 360 din 7 octombrie 2013 şi înregistrată cu nr.4c-11/1108 din 8 octombrie 2013, respectiv nr.4c-3/402 din 08 octombrie 2013, au fost sesizate cu dezbaterea pe fond a propunerii legislative pentru modificarea şi completarea Legii camerelor de comerţ din România nr.335/2007.
Senatul, în calitate de primă Cameră sesizată, a respins această iniţiativă legislativă, în şedinţa din 1 octombrie 2013.

Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este  Cameră decizională.

Consiliul Legislativ, prin avizul nr.448 din 27 mai 2013, a avizat favorabil, cu observaţii şi propuneri  propunerea legislativă.

Guvernul a transmis punctul de vedere prin adresa nr.942/10.06.2013 prin care precizează că Parlamentul este în măsură să decidă.
Comisia pentru buget, finanţe şi bănci a avizat favorabil iniţiativa legislativă, în şedinţa din 22 octombrie 2013.

Comisia pentru administraţie publică, amenajarea teritoriului şi echilibru ecologic a avizat negativ iniţiativa legislativă, în şedinţa din 22 octombrie 2013.

Propunerea legislativă are ca obiect de reglementare modificarea şi completarea Legii camerelor de comerţ nr.335/2007, în următorul sens:

- noi atribuţii pentru camerele judeţene de comerţ şi industrie - avizarea organizării de târguri şi expoziţii, întocmirea unei evidenţe proprii a societăţilor şi emblemelor, avizarea organizării de evenimente privind clasamente de firme sau investitori;

- măsuri referitoare la organizarea şi funcţionarea camerelor judeţene - aplicarea sancţiunii nulităţii pentru prevederi din Statutul Camerelor judeţene care derogă de la Statutul-cadru aprobat de Camera Naţională, validarea persoanei alese ca preşedinte al Camerei judeţene de biroul de conducere al Camerei Naţionale;

- măsuri referitoare la organizarea şi funcţionarea Camerei Naţionale - membri de drept să fie camerele de comerţ judeţene şi nu ca în prezent, persoane juridice a căror personalitate juridică a fost recunoscută prin hotărâre de Guvern emisă în baza Decretului-lege nr. 139/1990, statutul Camerei Naţionale să fie aprobat cu votul majorităţii membrilor de drept prezenţi, nu cel al majorităţii membrilor de drept;

- introducerea unui capitol cuprinzând contravenţii şi sancţiuni.

În conformitate cu prevederile art.61 şi 63 din Regulamentul Camerei Deputaţilor, Comisiile au dezbătut proiectul de lege în şedinţe separate. 

Comisia pentru industrii şi servicii  a dezbătut propunerea legislativă în şedinţa din data de 6 noiembrie 2013. La dezbateri au participat, în calitate de invitaţi din partea Departamentului pentru Întreprinderi Mici şi Mijlocii, Mediu de Afaceri şi Turism: doamna Anca Ionescu – secretar de stat şi din partea Ministerului Justiţiei: doamnele Claudia Roşianu – consilier juridic şi Honoria Dumitrescu – consilier juridic.
La lucrările comisiei şi-au înregistrat prezenţa 30 deputaţi, din totalul de 34 membri ai comisiei.

În urma finalizării dezbaterilor, membrii Comisiei pentru industrii, au hotărât, cu majoritate de voturi, respingerea propunerii legislative, din următoarele considerente:
- conţine prevederi contrare unei economii de piaţă, impunând monopoluri imposibil de justificat şi care încalcă prevederile a numeroase legi;

- instituie bariere birocratice majore pentru mediul de afaceri, având ca efect creşterea taxelor parafiscale pentru toţi întreprinzătorii, asigurând un monopol neconstituţional şi nejustificat pentru sistemul cameral, care va avea efecte negative semnificative asupra mediului de afaceri, asupra IMM-urilor, asupra relaţiei cu Instituţiile Uniunii Europene;

- poate fi considerată abuzivă prevederea care instituie necesitatea obţinerii avizului camerei de comerţ înainte de înregistrarea mărcilor de fabrică şi comerţ la OSIM. 
Comisia juridică, de disciplină şi imunităţi  a examinat iniţiativa legislativă, în şedinţa din 5 mai  2013. 
La lucrările şedinţei au fost prezenţi, conform listei de prezenţă, 24 deputaţi din totalul de 27 membri ai Comisiei juridice, de disciplină şi imunităţi.
În urma examinării iniţiativei legislative, a expunerii de motive, a avizului Consiliului Legislativ, a punctului de vedere a Guvernului, precum şi a opiniilor exprimate s-a hotărât, cu unanimitate de voturi, respingerea propunerii legislative pentru modificarea şi completarea Legii camerelor de comerţ din România nr.335/2007.
În raport cu obiectul şi conţinutul reglementării, proiectul de lege face parte din categoria legilor ordinare.
	VICEPREŞEDINTE,
Nicolae – Ciprian NICA
	PREŞEDINTE,

Iulian IANCU

	SECRETAR,
Theodor-Cătălin NICOLESCU
	SECRETAR,

Sorin TEJU


	Consilier parlamentar,

 Silvia Olaru


	Consilieri  parlamentari,

Viorela Gondoş

Isabela Patricia Robe

